
להתחיל ברגל שמאל
מאת באטריס הל ורחל שוימר – שילה
בימוי האוורד ריפ
מוסיקה יובל מסנר
תאורה אורי רובינשטיין
וידאו יואב כהן ואלדד כהן
תנועה רוני ברנדשטטר
משחק בן אדם, גל לב, אודי רצין, חנן רוזן, רינת גליקו, אביגיל אריאלי
..."זה תמיד אותו חלום אני עומד מול דמות לא ברורה, בדיוק במקום בו היה הפיצוץ ופתאום הכל עוצר כמו בסרט ורק אני והדמות יכולים לזוז. ואז הוא מבקש ממני לבחור מי יפצע  ואני אומר אני, ושוב כולם ממשיכים לזוז ולא שמים לב שיש פיצוץ ואני עף באוויר... ואז אני מתעורר"... 
להתחיל ברגל שמאל הוא סיפור מרתק של נער אשר הצליח להתגבר על אסונו הפרטי והמשיך להילחם על מנת שמה שקרה לו, לא יקרה עוד לאף אחד אחר. 

הצגה בהשראת המקרה האמיתי של דניאל יובל, הילד שבזכותו הרעיון של "ישראל נקייה ממוקשים" הפך לחוק במדינת ישראל.
מבוא

אנו מאמינים שתיאטרון הוא במה נפלאה להציג ולהבליט דמויות מופת רבות השפעה. דמויות אשר במהותן ישמשו דוגמא ומקור להשראה, לשינוי ולתיקון. 

דניאל יובל ניחן בכל המאפיינים של מנהיג טבעי שהניע את חזונו מתוך מוטיבציה ואינטואיציה, פעל בנחישות ובערכיות ותרם תרומה משמעותית לחברה.

אנו מאמינים שלבני הנוער היכולת להוביל שינוי ולהשפיע על סביבה ומבקשים להאיר עבורו את הדרך באמצעות אומנות התיאטרון. 

הצעה לשאלות לדיון לאחר הצפייה בהצגה

ישנן פרשנויות שונות המעריכות את תפקודם והצלחתם של בעלי לקויות, האחת גורסת  שהם מצליחים למרות הלקות שלהם, פרשנות אחרת טוענת שהם מצליחים דווקא בגלל הלקות שלהם.

אך כיצד נבחן הצלחה? מבחן ההצלחה הוא מה שקורה לאחר משבר. אנשים רבים שחווים משבר או כישלון מתקשים להכיל את התחושה הקשה שמגיעה בעקבותיו. יחד עם זאת חשוב לזכור שבני אדם לא מאבדים את ערכם וכבודם בעיני החברה משום שכשלו או הפסידו, אלא משום שלא ידעו כיצד להתמודד עם המשבר בצורה בוגרת. 
ההצגה להתחיל ברגל שמאל מזמנת לנו הזדמנות לדיון מעמיק במספר נושאים. 

לפניך מספר שאלות :  
1. האם מוגבלות יכולה להתגלות כיתרון? איך? מתי?

2. האם לדעתך קורבן יכול להפוך למנהיג חברתי? 
3. האם אתה  מכיר אישית אישיות כזאת? 

4. מה דעתך על המשפט הבא: "לפעמים החורבן מביא עמו גם ברכה".

5. מה דעתך על המשפט הבא: "החלש הוא החזק החדש" 

6. כיצד לדעתך מוצאים את הדרך לצמוח הלאה לאחר טרגדיה אישית? 

7. כיצד לדעתך משפיע דימוי הגוף על דימוי עצמי?
8. מהו לדעתך רגע המפנה בגישה של יובל למה שקרה לו?

9. כיצד אתה מתמודד עם משבר? 
10. האם ניתן להתגבר על כל משבר?
11. האם הכוח להתגבר על קשיים הוא תלוי גיל?
12. האם כדי להתגבר צריך עזרה מבחוץ או כוח פנימי?
13. כיצד השפיע איתי,חברו של יובל, עליו? כיצד נבחנת ידידות אמת?
14. כיצד לדעתך מתייחסת החברה לנכות?
15. איך אתה וחבריך מתמודדים עם בעל לקות בחברתכם?
חומר רקע

1- החוק לפינוי מוקשים בישראל 

 http://danielminefree.wordpress.com/
http://hanegbi.org.il/%D7%97%D7%95%D7%A7-%D7%9E%D7%A6%D7%99%D7%9C-%D7%97%D7%99%D7%99%D7%9D
2- כיצד להפוך אסון לניצחון?  סיפורו ופעלו של ג'רי וייט

ג'רי וויט הוא חתן פרס נובל לשלום על פעילותו לפינוי שדות מוקשים וטיפול בנפגעים.

ג'רי וויט דרך על מוקש בעת טיול ברמת הגולן ואיבד את רגלו השמאלית. במקום להישאר קורבן, הוא בחר בחיים ולא בנקמה. 

הוא הקים את ארגון Survivor Corps - "חיל הניצולים", לסיוע בפינוי שדות מוקשים, למניעת הנחת שדות מוקשים חדשים ולטיפול בנפגעים. 
במסגרת פעילותו נסע למדינות העולם שידעו מלחמות ממושכות ושיתף פעולה עם הנסיכה דיאנה ומלכת ירדן נור, עד להשגת אמנה בינלאומית האוסרת על שימוש במוקשים. בזכות פעילות זו הוענק לג'רי וויט פרס נובל לשלום.

ישראל, בה טמונים למעלה ממיליון מוקשים, לא חתמה על האמנה. למרות זאת ביקר , ג'רי וויט בארץ עשרות פעמים ועדיין מחשיב עצמו כידיד וכאוהב ישראל. באחד מביקוריו נפגש עם דניאל יובל.

בספרו "אני לא אשבר - על חמשת השלבים להתגברות על משבר" מספר וויט כי 
אובדנו של אדם קרוב, פגיעה גופנית קשה, מחלות וכיוצא באלה, הן טרגדיות שבשלב כלשהו של חיינו ניאלץ להתמודד עם חלקן. אירועים אלו מחלקים את חיינו ל"לפני" ול"אחרי". וויט פורש לפנינו תוכנית של חמישה שלבים להתמודדות עם אסון, צבירה מחודשת של כוחות ותקווה להפוך אסון לניצחון.

3. תוכניות לפיתוח מנהיגות בקרב ילדים בעלי פוטנציאל מנהיגותי 
בארץ קיימות מספר תוכניות לפיתוח מנהיגות בקרב בני נוער בגילאים שונים. 

תוכניות אלו עוסקות בפיתוח מספר קטגוריות, ביניהן תקשורת בכתב ובעל פה,יכולות תכנון, פתרון בעיות,  תהליכי קבלת החלטות ועקרונות הדינמיקה הקבוצתית.

באיתור מנהיגות בקרב תלמידים מחוננים נמצא שרובם בעלי חלק מהמאפיינים הבאים: גמישות ויעילות בחשיבה ובפעולה, יכולות שונות כגון הבנה והנעת  אחרים, יכולת ביטוי מילולית טובה, צורך להיות מאותגר, פתרון בעיות באופן יצירתי, חשיבה ביקורתית, ראיית קשרים חדשים ויצירת אינטראקציות חדשות, הכלת מצבים של חוסר ודאות הכוונה עצמית וביטחון עצמי. 

דוגמא לתוכנית לפיתוח מנהיגות

היחידה לנוער שוחר מדע ע"ש דב לאוטמן באוניברסיטת תל-אביב, מקיימת תחרות חיבורים נושאת פרסים לנוער. פרס דן דוד היוקרתי הינו פרס בינלאומי, המוענק מדי שנה לאנשים ומוסדות שונים בעולם על תרומתם לחברה ולקהילה. בשנת 2013  כשנושא ההתחרות היה

 "name your hero" זכה תלמיד כיתה ט', מביה"ס הכפר הירוק, ברמת השרון עם החיבור "עבדים היינו, עתה בני חורין"?

